Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 404/12/6601	Banská Bystrica, 15.3.2013
EEČ : 2-45-59-2013

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX s.r.o. 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 250,00 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: XXXXX5 XXXXX, IXXXXX,  
d.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odbor skráteného vyšetrovania v Banskej pod spisovou značkou XXXXX.
v doposiaľ nezistenom čase dňa 15.12.2011, na ulici XXXXX Selce, okr. XXXXX si prostredníctvom internet bankingu neoprávnene previedol z účtu XXXXX patriacemu spoločnosti XXXXX XXXXX, vedeného v XXXXX, bez vedomia jeho majiteľa na svoj osobný účet č. XXXXX finančnú hotovosť vo výške 1.250,- €, čím spôsobil škodu pre spoločnosť XXXXX, vo výške 1.250,- €.

Odôvodnenie: 
Obvinený XXXXX je stíhaný za to tak, že v doposiaľ nezistenom čase dňa 15.12.2011, na ulici XXXXX XXXXX si prostredníctvom internet bankingu neoprávnene previedol z účtu XXXXX patriacemu spoločnosti XXXXX, s.r.o., so sídlom XXXXX bez vedomia jeho majiteľa na svoj osobný účet č. XXXXX finančnú hotovosť vo výške 1.250,- €, čím spôsobil škodu pre spoločnosť XXXXX, XXXXX, vo výške 1.250,- €.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 

Obvinený a poškodený s takýmto postupom vyslovili súhlas. Obvinený slobodne a vážne súhlasil, že spáchal skutok, za ktorý je stíhaný a nahradil spôsobenú škodu vo výške 1250,00€. Poškodený potvrdil, že celá spôsobená škoda bola obvineným nahradená. 

Obvinení s poškodeným uzavreli zmier dňa 14.02.2013 v Banskej Bystrici.

Obvinený XXXXX vložil na účet Okresnej prokuratúry XXXXX, č. účtu 7000165659/8180, VS 40412, KS 0558, (poznámka: XXXXX) vedený v Štátnej pokladnici Bratislava, peňažnú sumu určenú na všeobecne prospešné účely vo výške 120,- €.

Obvinený v zmysle § 224 Tr. por. stanovil za adresáta peňažnej sumy určenej na všeobecne prospešné účely: XXXXX.

Z uvedenej peňažnej sumy patrí štátu na peňažnú pomoc poškodeným trestnými činmi 50 % t.j. 60,- € a ďalších 50 % t.j. 60,- € adresátovi: XXXXX XXXXX.

V zmysle ust. § 220 ods. 1 Tr. por.  v konaní o  prečine, ktorého horná hranica neprevyšuje päť rokov, môže prokurátor so súhlasom obvineného a poškodeného  rozhodnúť o schválení zmieru a zastaviť trestné stíhanie, ak obvinený:

a/  vyhlási, že spáchal skutok, za ktorý je stíhaný, a nie sú odôvodnené 
     pochybnosti o tom,  že jeho vyhlásenie bolo vykonané slobodne, vážne 
     a určito,

b/ nahradil škodu, pokiaľ bola činom spôsobená, alebo urobil iné opatrenia na 
    náhradu škody, alebo inak odstránil ujmu vzniknutú trestným činom, a

c/ zloží na účet súdu a v prípravnom konaní na účet prokuratúry peňažnú 
    sumu určenú konkrétnemu adresátovi na všeobecne prospešné účely, 
    a táto peňažná suma nie je zrejme neprimeraná závažnosti spáchaného 
    trestného činu a vzhľadom na povahu a závažnosť spáchaného činu, na 
    mieru akou bol trestným činom dotknutý verejný záujem, na osobu 
    obvineného a na jeho osobné a majetkové pomery považuje takýto spôsob 
    rozhodnutia za dostačujúci.   
 
V predmetnej trestnej veci sa konalo o trestnom čine, na ktorý zákon ustanovuje trest odňatia slobody,  ktorého horná hranica neprevyšuje päť rokov.

Podľa § 215 ods. 1 písm. f/ Tr. por. prokurátor zastaví trestné stíhanie, ak sa schváli zmier medzi obvineným a poškodeným.
 
Keďže boli splnené všetky podmienky na schválenie zmieru a zastavenie trestného stíhania, a s prihliadnutím na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného  a jeho osobné pomery, som dospel k záveru, že takýto spôsob rozhodnutia je postačujúci a preto som rozhodol tak,  ako je vyššie uvedené. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Králik
prokurátor